Á ḿbū awômo ai nyinǎ yā édzōē ńkúkúmá Ezékias, ńdɔ Senakérib, ǹkúkúmá yā Asiria, a ngázu lúman ai miǹgungúl bə́tísɔn bə́sə̄ yā Yúda, a nɔŋɔ́ myā. 14Ńdɔ Ezékias ǹkúkúmá yā Yúda, a ngálóm ǹkúkúmá yā Asiria m̀bándá á Lakish nâ: “Mə̌ bɔ yǎ évǔs; kódógō ábə ma; ḿbəgə ósə wǎyi ma kág, mayi wá bəgə.” Ńdɔ ǹkúkúmá yā Asiria a ngásíli Ezékias, ǹkúkúmá yā Yúda, bətaléńta bə́ sílba miǹtɛd mílɛ́ ai bətaléńta bə́ gôl mə̄wóm mə́lɛ́. 15Ńdɔ Ezékias a ngávə́ nyé é sílba ásə a ngáyén á Tə́mpɛl Ǹtondôbə, ai á mə̄ndá mə́ ákúmá yā ndá ǹkúkúmá. 16Məlú mə́tē, ńdɔ Ezékias a ngánɔŋ gôl á mīḿbɛ́ mí Tə́mpɛl Ǹtondôbə, ai á məkon míbɛ̄ yā nyémēn Ezékias, ǹkúkúmá yā Yúda, a ngáman yali, a və́ə́ nye ǹkúkúmá yā Asiria.